
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	23 iunie 2011

	Nr.
	27/348


RAPORT

asupra propunerii legislative privind modificarea art.18), art.19) şi art.20) din Legea nr.356/2001 din 10/07/2001 

(Plx 283/2011)
şi

propunerii legislative privind modificarea art.3 alin.(3) şi alin.(4) din Legea nr.356/2001 din 10/07/2001
(Plx 284/2011)
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, cu dezbaterea pe fond, în procedură obişnuită, a propunerii legislative privind modificarea art.18), art.19) şi art.20) din Legea nr.356/2001 din 10/07/2001 şi a propunerii legislative privind modificarea art.3 alin.(3) şi alin.(4) din Legea nr.356/2001 din 10/07/2001, trimise comisiei cu adresele nr. Plx 283 şi Plx 284 din 9 mai 2011. 

La întocmirea prezentului raport, în conformitate cu prevederilor art.68 alin.(1) din Regulamentul Camerei Deputaţilor, Comisia a avut în vedere:

· avizele Consiliului Legislativ (nr.1429/02.12.2010 – negativ, respectiv  nr.1425/02.12.2010 - favorabil)

· avizul Consiliului Economic şi Social (nr.2876/18.11.2010)

· avizele negative ale Comisiei juridice, de disciplină şi imunităţi (nr.31/438, respectiv 31/439 din 24.05.2011)

· punctele de vedere negative ale Guvernului (nr.371/17.02.2011, respectiv nr.46/10.01.2011).


Propunerile legislative au ca obiect de reglementare modificarea Legii patronatelor nr.356/2001.

Astfel, prin proiectul cu nr.Plx 283 se propune modificarea Cap. III – Reorganizarea şi dizolvarea patronatelor, respectiv a art.18, 19 şi 20 din Legea patronatelor nr.356/2001, în scopul instituirii unei proceduri de dizolvare a patronatelor similară societăţilor comerciale.


Prin proiectul cu nr.Plx 284 se propune modificarea alin.(3) şi (4) ale art.3 din Legea patronatelor, intervenţiile legislative vizând reglementarea modului de constituire a structurilor organizaţiilor patronale.

Comisia propune Plenului Camerei Deputaţilor respingerea iniţiativelor legislative întrucât au rămas fără obiect, Legea nr.356/2001 fiind abrogată prin Legea dialogului social nr.62/2011. 
Propunerile legislative fac parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 22 iunie 2011 a participat, în conformitate cu prevederile art.55 din Regulamentul Camerei Deputaţilor, republicat, din partea Ministerului Muncii, Familiei şi Protecţiei Sociale, domnul Secretar de Stat Valentin Mocanu.
La lucrările comisiei au fost prezenţi 26 deputaţi, din totalul de 27 membri ai comisiei.

Comisia a respins propunerile legislative cu unanimitate de voturi. 
Ambele iniţiative legislative au fost respinse de Senat în şedinţa din 4 mai 2011. 

Pentru ambele propuneri legislative, Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,




SECRETAR,


Victor Paul Dobre



Kerekes Karoly

Şef serviciu Elena Mesaroş
Întocmit,

Consultant parlamentar Lidia Vlădescu

